**GEOGRAFIJA, 8. razred, 2. teden** (23. 3. – 27. 3. 2020)

1. **šolska ura: GOSPODARSTVO AVSTRALIJE**

* V **učbeniku** na **str. 40-42** si **preberite** snov o gospodarstvu Avstralije. Dodatne informacije poiščite še v spletnem učbeniku <http://www.o-4os.ce.edus.si/gradiva/geo/avstralija-Eucbenik/gospodarstvo/prva-gospodarstvo.htm> - zanimive fotografije i zemljevidi!
* Spoznajte **kmetijstvo Avstralije** – živinorejo, poljedelstvo, vinogradništvo. Razširjenost kmetijskih pridelkov si oglejte tudi v **atlasu** na **str. 158-159** (če je tvoj atlas drugačen od šolskega, pa v kazalu poišči zemljevid, ki prikazuje kmetijstvo ali gospodarstvo Avstralije).
* Spoznajte **rudarstvo in industrijo** v Avstraliji. V **atlasu** na **str. 158-159** poiščite glavna rudna bogastva in energetske vire.
* Spoznajte **glavne težave v prometni povezanosti** Avstralije. Ugotovite, kako premagujejo velike razdalje in izoliranost. Zelo zanimiv je **članek v učbeniku** na **str. 42** o **izobraževanju na daljavo** – primerjajte avstralski sistem s našo trenutno situacijo! Razmislite o prednostih in slabostih takšnega izobraževanja.
* **Zapišite snov v zvezek** – zapis najdete na naslednji strani.
* **Preverite svoje znanje** o prebivalstvu in gospodarstvu Avstralijes pomočjo spletnih vsebin:
  + <https://eucbeniki.sio.si/geo8/2574/index6.html>, <https://eucbeniki.sio.si/geo8/2574/index7.html> in <https://eucbeniki.sio.si/geo8/2574/index8.html>.
* **Dodatno znanje, zabava**:
* Eden od razlogov, zakaj so se ljudje priseljevali v Avstralijo, je bilo tudi **odkritje zlata**. Eden izmed iskalcev zlata je bil Edward Hargraves, ki je zlato iskal v Ameriki. Sklenil se je vrniti v Avstralijo v upanju, da bo našel zlato v podobnih področjih, kot so v Kaliforniji. V samo enem tednu mu je to uspelo (leta 1850) v področju Bathurst, zahodno od Sydneyja. S tem se je začela avstralska zlata mrzlica. Z vedno novimi najdbami se je leta 1851 priselilo v Avstralijo veliko ljudi z veliko željo pa boljšem življenju.
  + Prispevek o »zlati mrzlici«: Zgodbe iz Avstralije, Zlata mrzlica v divjini: <https://4d.rtvslo.si/arhiv/zgodbe-iz-avstralije/42918637>

1. **šolska ura: NOVA ZELANDIJA**

* **Za motivacijo:** v **učbeniku** na **str. 43** preberite **besedilo o kiviju**.
* V **atlasu** na **str. 156-157** si oglejte **lego Nove Zelandije** in ugotovite, katera dva glavna otoka jo sestavljata, kaj ju ločuje ter katero je glavno mesto te države.
* V **učbeniku** na **str. 42-44** si **preberite** o **naravnih značilnostih Nove Zelandije**. Spoznajte razlike v površju, podnebju in rastlinstvu Severnega in Južnega otoka.
* V **učbeniku** na **str. 44-45** preberite še o **prebivalstvu in gospodarstvu Nove Zelandije**. Spoznajte prvotne prebivalce, **Maore**, in jih primerjajte z avstralskimi aborigini. Maori so precej bojevito ljudstvo, znani so bo posebnem plesu **haka** (priprava na boj, pozdrav cenjenim gostom …).
  + Video: haka v športu <https://www.youtube.com/watch?v=vnvI6V-TtLs>
  + Video: tradicionalna haka <https://www.youtube.com/watch?v=BI851yJUQQw>
* **Zapišite snov v zvezek** – zapis najdete na zadnji strani.
* **Preverite svoje znanje** s pomočjo spletnih vsebin:
  + Za utrditev znanja preberi snov v e-učbeniku: <https://eucbeniki.sio.si/geo8/2577/index3.html>
  + Rešite naloge o Novi Zelandiji na <https://eucbeniki.sio.si/geo8/2577/index7.html> in <https://zmaga.com/content.php?id=8534>

Vse učence 8. razreda lepo prosim, da mi do **četrtka, 26. 3. 2020**, na elektronski naslov [nejka.omahen@osferdavesela.si](mailto:nejka.omahen@osferdavesela.si) preko svojega ali elektronskega naslova svojih staršev napišete nekaj besed o tem, kako napredujete z delom pri geografiji in DKE, ali je delo prezahtevno, česa bi si še želeli … Hvala!

1. šolska ura: zapis v zvezek

**GOSPODARSTVO AVSTRALIJE**

**KMETIJSTVO**

* **Živinoreja**:
  + predvsem ovčjereja (volna) v notranjosti in govedoreja (meso) na J in JZ
  + **Merino**: vrsta ovc, ki dajejo zelo kakovostno volno.
* **Poljedelstvo** v Srednjeavstralskem nižavju:
  + pomoč umetnega namakanja
  + največ na JV tega nižavja: pšenica, zelenjava, agrumi in drugo sadje
* V zadnjem času je postalo pomembno tudi **vinogradništvo**.
* Na skrajnem S in SV uspevajo **tropske kulturne rastline**, npr. sladkorni trst, banane.

**RUDARSTVO in INDUSTRIJA**

Glavna rudna bogastva in energetski viri v Avstraliji:

* + zlato
  + svinec in cink
  + boksit
  + nikelj
  + uran
  + baker
  + železo
  + dragi kamni
  + nafta, premog, zemeljski plin

Avstralija je industrijsko razvita država, vendar izrazito usmerjena na lastni notranji trg. Je velika izvoznica nepredelanih rud (azijsko tržišče).

**PROMET**

Ena od velikih težav Avstralije je prometna povezanost. Zaradi velikih razdalj je pomemben letalski promet, pa tudi cestni (»cestni vlaki«) in železniški promet.

1. šolska ura: zapis v zvezek

**NOVA ZELANDIJA**

**LEGA**

Novo Zelandijo sestavljata dva glavna otoka:

* + **Severni otok**
  + **Južni otok**

Ločuje ju **Cookov preliv**.

Glavno mesto: **Wellington**.

**POVRŠJE**

* Na Severnem otoku še vedno poteka vulkansko delovanje, na njem so tudi **gejziri (**talni izbruh pare in vroče vode kot posledica vulkanskega delovanja).
* Na Južnem otoku se dvigajo visoke Novozelandske Alpe.

**PODNEBJE**

* Severni otok ima **milo oceansko podnebje** in dovolj padavin. Južni otok je nekoliko hladnejši.
* Na Novi Zelandiji bujno rastejo drevesa, trave in druge zeliščne vrste.

**PREBIVALSTVO**

* Prvotni prebivalci Nove Zelandije so **Maori**.
* Danes veliko večino prebivalstva sestavljajo evropski priseljenci.
* Nekaj je tudi priseljencev iz sosednjih tihomorskih otokov in Azije.
* Poseljene so predvsem obale (vpliv površja in podnebja).

**GOSPODARSTVO**

* Pomembni gospodarski panogi sta **živinoreja** (ovčjereja, mlečna in mesna govedoreja) in **gozdarstvo**, tudi **ribolov**.
* Prevladuje **predelovalna industrija** (glavni izvozni izdelki so meso, mlečni izdelki, volna).
* Pomembne so tudi storitvene dejavnosti: **turizem**, **trgovina**, **promet** (letalski in pomorski).